Ақтөбеде жасөспірімге сексуалды зорлық көрсеткен ер адам 20 жыл түрмеде отырады
DATE: 20:21, 23 Қыркүйек 2024 | GMT +5
TITLE: Ақтөбеде жасөспірімге сексуалды зорлық көрсеткен ер адам 20 жыл түрмеде отырады
URL: https://kaz.inform.kz/news/aktobede-zhasosprmge-seksualdi-zorlik-korsetken-er-adam-20-zhil-turmede-otiradi-c551d4/
META: DATE: 20:21, 23 Қыркүйек 2024 | GMT +5
TOTAL WORDS: 210
AUTHOR(S):
TEXT: Қылмыстық іс биыл болған. 46 жастағы ақтөбелікке Қылмыстық кодекстің 121-бабы 4-тармағы бойынша, яғни, «сексуалдық сипаттағы зорлық-зомбылық әрекеттері» бабымен іс қозғалды. Іс сотқа тамыз айында түсіп, екі айға жуық уақыт қаралды. Ақтөбе облыстық қылмыстық істер жөніндегі мамандандырылған ауданаралық сотының судьясы Нұрлан Бақтығалиаев сотталушыға 20 жылға бос бостандығынан айыру жазасын тағайындады. — Сотталушы ҚР Қылмыстық кодексінің 121-бабы 4-бөлігімен кінәлі деп танылсын. Педагогикалық және кәмелетке толмағандармен жұмыс істеумен байланысты лауазым атқару құқығынан өмір бойына айыра отырып, 20 жыл мерзімге бас бостандығынан айыру жазасы тағайындалсын. Жазасын қылмыстық атқару жүйесінің орташа қауіпсіздік мекемесінде өтеу белгіленсін, — деді судья Нұрлан Бақтығалиаев. Сот жәбірленуші өкілінің азаматтық талап арызын ішінара қанағаттандырып, 5 млн теңге моральдық зиян өндіру туралы үкім шығарды. Әрі сотталушы бас бостандығынан айыру жазасын өтеу орнында мәжбүрлі түрде емделеді. — Сотта жас баланың берген айғақтары ескерілді. Сонымен қатар сотқа дейінгі тергептексеруде жүргізген сараптама қорытынылары негізге алынды. Сот сотталушының кінәсі толық дәлелденді деп есептейді. Күш қолданып, қатер төндіру арқылы жас балаға зорлық-зомбылық жасаған. Заңға сәйкес 20 жыл немесе өмір бойы бас бостандығынан айыру жазасы көзделген. Сот бұрын сотталмағанын ескеріп, 20 жыл мерзімге бас бостандығынан айыру жазасын тағайындады. Бұрын сотталмағандықтан жазаны өтеу орны қауіпсіздігі орташа орын деп белгіленді, — деп түсіндірді судья. Еске салсақ, бұған дейін 13 жастағы балаға зорлық көрсету дерегі бойынша қылмыстық іс қозғалғанын жазған едік
